7. ΠΡΟΕΔΡΙΚΟΝ ΔΙΑΤΑΓΜΑ υπ’αριθ.505 της 12/18 Ιουλ. 1974 (ΦΕΚ Α΄ 201) Περί τροποποιήσεως και συμπληρώσεως του άρθρου μόνου του υπ’ αριθ. 60/1973 Π. Δ/τος «περί ασκήσεως προληπτικού ελέγχου εις τινα Ν.Π.Δ.Δ. αρμοδιότητος του Υπουργείου Εθνικής Παιδείας και Θρησκευμάτων». Έχοντες υπ’ όψιν: 1.Το άρθρ. 18 του Ν.Δ. 1265/1972 «περί ελέγχου των δαπανών του Κράτους, των  Οργανισμών Τοπικής Αυτοδιοικήσεως και των άλλων Ν.Π.Δ.Δ., ως και των λογαριασμών των δημοσίων υπολόγων και παρακολουθήσεως των εσόδων των». 2.Το άρθρ. 1 του Ν.Δ. 304/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων νομοθεσίας». 3.Τας υπ’ αιρθ. 623/1973 και 403/1974 γνωμοδοτήσεις του Συμβουλίου της Επικρατείας, προτάσει των Υπουργών Οικονομικών και Εθνικής Παιδείας και Θρησκευμάτων, απεφασίσαμεν και διατάσσομεν: Άρθρον μόνον.-Τροποποιούντες και συμπληρούντες το υπ’ αριθ. 60/1973 Π. Δ/μα καθ’ ο μέρος αφορά εις τα κάτωθι Ν.Π.Δ.Δ, ορίζομεν ότι και επί των δαπανών τούτων ασκείται εφ’ εξής άνευ χρονικού τινος περιορισμού προληπτικός έλεγχος υπό του Ελεγκτικού Συνεδρίου: 1.Του Οργανισμού Σχολικών Κτιρίων (Ο.Σ.Κ.). 2.Του Οργανισμού Εκδόσεως Διδακτικών Βιβλίων (ΟΕ.Δ.Β.). 3.Του Οργανισμού Διοικήσεως και Διαχειρίσεως Εκκλησιαστικής Περιουσίας (Ο.Δ.Δ.Ε.Π.). 4.Της Σχολής Εκπαιδεύσεως Λειτουργών Επαγγελματικής και Τεχνικής Εκπαιδεύσεως (Σ.Ε.Λ.Ε.Τ.Ε.), και  5.Του Βαρβακείου Ιδρύματος. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 